गुवाहाटी,अक्टबर  6  : सुक्रबाराव गुवाहाटी नोगोरमानि दिस्पुर लास्ट गेटआव बेंग्रा - बेंग्रि अंगहानि सुबुंफोरा मोन्थायखौ लानानै धर्ना होनाया पुलिसनि लावथिआ बिथांमोनि बिखुंआव बारखोयो आरो गोबां सुबुंफोरानो जखम जायो ।मखनो गोनांदि,गासै मोनथाम गुबुन गुबुन आफादफोर फारियै - प्रथिबानडि सुराक्सा संग,आसाम ( PSSA ) ; ड्रिस्तिनि परिसद,आसाम ( DPA ) ; आरो दुलाराय आसाम खाना फरायसा आफाद ( AABSU ) आ थालांनाय ( Backlog Post ) गावसोरनि थिखानाय मासि  4,419  मासिफोरखौ थाबैनो सुफुंनांगौ होन्ना धर्ना होदोंमोन आरो बिथांमोनहा बुंदोंमोनदि,हादोरसानि समाज जौगाखां बिफान्नि मनट्री प्रमिला रानि ब्रम्हआ थालांनाय मासिफोरखौ सुफुंगोन होन्नाय बाथ्राया फेलें जादों ।धर्ना होनाय हाबाफारिआ अर जोंनायबादि गुदुं जादोंमोन जेब्ला खुंथायनि रावबो सुबुंआ बिथांमोनि गोसोखां बिलाइ एबा Memorandum खौ नाजावनो रावबो फैयाखै ।